430.08 REGOLAMENTI DWAR L-UŻU SOSTENIBBLI TAL-PESTIĊIDI L-AVVIŻ LEGALI 489 tal-2011. L-AVVIŻ LEGALI 489 tal-2011. 1. Titolu u skop. (1) It-titolu ta’ dawn ir-regolamenti hu r-Regolamenti dwar l-Użu Sostenibbli tal-Pestiċidi. (2) L-iskop ta’ dawn ir-regolamenti hu li jittrasponu d-Direttiva 2009/128/KE tal-Parlament Ewropew u l-Kunsill tal-Unjoni Ewropea tal-21 ta’ Ottubru, 2009 li tistabbilixxi qafas għal azzjoni Komunitarja sabiex isir l-użu sostenibbli tal-pestiċidi. (3) Dawn ir-regolamenti għandhom x’jaqsmu mal-awtorizazzjoni, it-tqegħid fis-suq, l-użu u l-kontroll tal-prodotti tal-ħarsien tal-pjanti fil-forma kummerċjali u t-tqegħid fis-suq u l-kontroll tas-sustanzi attivi intiżi għall-użu speċifikat fir-regolament 2. (4) Dawn ir-regolamenti japplikaw għall-pestiċidi li huma prodotti ta’ ħarsien tal-pjanti kif hemm fir-regolament 2. (5) Id-dispożizzjonijiet ta’ dawn ir-regolamenti m’għandhomx ifixklul id-Direttur milli japplika l-prinċipju ta’ prekawzjoni li jirrestrinġi jew li jipprojbixxi l-użu tal-pestiċidi fiċ-ċirkostanzi jew oqsma partikolari. Tifsir. 2. Għall-finijuiet ta’ dawn ir-regolamenti, għandhom japplikaw dawn it-tifsiriet li ġejjin: "l-Att " tfisser l-Att dwar il-Kontroll tal-Pestiċidi; Kap. 430. Kap. 430. "bexx mill-ajru " tfisser applikazzjoni ta’ pestiċidi minn inġenju tal-ajru, kemm jekk b’ajruplan jew ħelikopter; "distributur " tfisser kull persuna fiżika jew legali li tagħmel pestiċida disponibbli fis-suq, inklużi bejjiegħa bl-ingrossa, bejjiegħa bl-imnut u kull tip ta’ bejjiegħa u fornituri oħrajn; " ġestjoni integrata ta’ organiżmi ta’ ħsara " tfisser konsiderazzjoni attenta tal-metodi kollha disponibbli għall-ħarsien tal-pjanti u l-integrazzjoni sussegwenti ta’ miżuri xierqa li jiskoraġġixxu l-iżvilupp ta’ popolazzjonijiet ta’ organiżmi ta’ ħsara u li jżommu l-użu tal-prodotti għall-ħarsien tal-pjanti u forom oħra ta’ intervent f’livelli li huma ġustifikati ekonomikament u ekoloġikament u li jnaqqsu jew jimminimizzaw ir-riskji għas-saħħa tal-bniedem u għall-ambjent. Il-ġestjoni integrata tal-organiżmi ta’ ħsara tenfasizza t-tkabbir ta’ uċuħ tar-raba’ b’saħħithom bl-inqas xkiel possibbli għall-agro-ekosistemi u tinkoraġġixxi mekkaniżmi naturali ta’ kontroll tal-organiżmi ta’ ħsara; " indikatur tar-riskju " tfisser ir-riżultat ta’ metodu ta’ kalkolu li jintuża għall-evalwazzjoni tar-riskji tal-pestiċidi fuq is-saħħa tal-bniedem u, jew l-ambjent; it-tifsiriet "ilma tal-wiċċ" u "ilma ta’ taħt l-art " għandhom l-istess tifsira bħal dik fir-Regolamenti dwar Pjan ta’ Azzjoni fil-Qasam tal-Politika tal-Ilma; " konsulent " tfisser kull persuna li tkun kisbetkonoxxenza adegwata u tagħti pariri dwar il-ġestjoni tal-organiżmi ta’ ħsara u l-użu sigur tal-pestiċidi fil-kuntest ta’ kapaċità professjonali jew servizz kummerċjali li jkun jinkludi servizzi ta’ konsulenza privati minn min jaħdem għal rasu u servizzi ta’ konsulenza pubbliċi, aġenti kummerċjali, produtturi tal-ikel u bejjiegħa bl-imnut meta jkun japplika; "metodi mhux kimiċi " tfisser metodi alternattivi għall-pestiċidi kimiċi għall-protezzjoni tal-pjanti u għall-ġestjoni tal-organiżmi ta’ ħsara, ibbażati fuq tekniċi agroekonomiċi bħal dawk imsemmija fil-punt 1 tal-Iskeda III, jew metodi fiżiċi, mekkaniċi jew bijoloġiċi għall-ġestjoni tal-organiżmi ta’ ħsara; "pestiċida " tfisser: (a) prodott għall-protezzjoni tal-pjanti kif definit fir-Regolament (KE) Numru 1107/2009 li tikkonċerna t-tqegħid fis-suq ta’ prodotti għall-protezzjoni tal-pjanti u li tħassar id-Direttivi tal-Kunsill Numru 79/117/KEE u l-91/414/KEE kif implimentat bir-Regolamenti li jimplimentaw ir-Regolamenti dwar Prodotti għall-Ħarsien tal-Pjanti; (b) prodott bijoċidali kif hemm fir-Regolamenti dwar il-Bijoċidi; " tagħmir għall-applikazzjoni tal-pestiċidi " tfisser apparat maħsub b’mod speċifiku għall-applikazzjoni tal-pestiċidi, li jkun jinkludi aċċessorji li huma essenzjali għat-tħaddim effettiv ta’ tagħmir bħal dan, bħal żnienen, manometri, filtri, passaturi u apparat għat-tindif tat-tankijiet; "utent professjonali " tfisser kull persuna li tuża l-pestiċidi fil-kors tal-attivitajiet professjonali tagħha, inklużi l-operaturi, tekniċi, miniħaddem u persuni illi jaħdmu għal rashom, kemm fil-qasam tal-biedja kif ukoll f’setturi oħrajn. 3. Pjanijiet ta’ Azzjoni Nazzjonali. (1) (a) Id-Direttur għandu jadotta Pjan Nazzjonali ta’ Azzjoni sabiex jistabbilixi objettivi, miri, miżuri u skedi ta’ żmien kwantitattivi biex inaqqsu r-riskji u l-impatti tal-użu tal-pestiċidi fuq is-saħħa tal-bniedem u fuq l-ambjent u biex jinkoraġġixxu l-iżvilupp u l-introduzzjoni tal-ġestjoni integrata ta’ organiżmi ta’ ħsara u ta’ approċċi jew tekniki alternattivi sabiex inaqqsu d-dipendenza fuq l-użu tal-pestiċidi. Dawn il-miri jistgħu jkopru żoni ta’ tħassib, pereżempju l-ħarsien tal-ħaddiema, il-ħarsien tal-ambjent, ir-residwi, l-użu ta’ tekniki speċifiċi jew l-użu ta’ prodotti tar-raba’ speċifiċi. (b) L.S.430.01 L.S.430.07 Il-pjanijiet ta’ Azzjoni Nazzjonali jistgħu wkoll jinkludu indikaturi tas-sorveljanza tal-użu ta’ prodotti ta’ protezzjoni tal-pjanti li jkun fihom sustanzi attivi ta’ tħassib partikolari, speċjalment jekk ikun hemm alternattivi disponibbli għalihom. Id-Direttur għandu jagħti attenzjoni partikolari lill-prodotti ta’ ħarsien tal-pjanti li jkun fihom sustanzi attivi approvati skont ir-Regolamenti dwar Prodotti għall-Ħarsien tal-Pjanti li, meta jkunu soġġetti għat-tiġdid tal-awtorizazzjoni taħt ir-Regolament (KE) Nru. 1107/2009 kif implimentat bir-Regolamenti li jimplimentaw ir-Regolamenti dwar Prodotti għall-Ħarsient tal-Pjanti ma jkunux jilħqu l-kriterji rilevanti għall-approvazzjoni kif stipulat fl-Anness II, punti 3.6 sa 3.8 ta’ dak ir-Regolament. (ċ) Fuq il-bażi ta’ dawn l-indikaturi u filwaqt illi, meta jkun applikabbli, jitqiesu il-miri ta’ tnaqqis fir-riskju jew fl-użu li jkunu diġà inkisbu qabel l-applikazzjoni ta’ dawn ir-regolamenti, għandhom ukoll jiġu stabbili ti skedi ta’ żmien u miri għat-tnaqqis tal-użu, b’mod partikolari jekk it-tnaqqis tal-użu jikkostitwixxi mezz adegwat sabiex jinkiseb it-tnaqqis tar-riskju fir-rigward tas-suġġetti prijoritarji identifikati fir-regolament 14(2)<index-4>(ċ)</index-4>. Dawn il-miri jistgħu ikunu intermedji jew inkella finali. Id-Direttur għandu jagħmel użu tal-mezzi kollha neċessarji sabiex jintlaħqu dawn il-miri. (d) S.L.423.20 Meta jfassal u jirrevedi l-Pjan Nazzjonali ta’ Azzjoni, id-Direttur għandu jagħti konsiderazzjoni lill-impatti fuq is-saħħa, l-impatti soċjali, ekonomiċi u ambjentali tal-miżuri previsti, tal-kundizzjonijiet speċifiċi nazzjonali, reġjonali u lokali u tal-gruppi tal-partijiet interessati rilevanti kollha. Id-Direttur għandu jiddeskrivi fil-Pjanijiet ta’ Azzjoni Nazzjonali kif miżuri li jsiru skont ir-regolamenti 4 sa 14 ser jiġu implimentati sabiex jintlaħqu l-objettivi msemmijin fil-paragrafu (a). Il-Pjan ta’ Azzjoni Nazzjonali għandu jqis il-pjanijiet taħt regolamenti oħrajn fl-użu ta’ pestiċidi, bħalma huma pereżempju, il-miżuri ppjanati skont ir-Regolamenti dwar Pjan ta’ Azzjoni fil-Qasam tal-Politika tal-Ilma. (2) Id-Direttur għandu, sa mhux aktar tard mill-26 ta’ Novembru, 2012, jikkomunika l-Pjan ta’ Azzjoni Nazzjonali lill-Kummissjoni u lill-Istati Membri l-oħrajn. Il-Pjan ta’ Azzjoni Nazzjonali għandu jiġi rivedut mill-anqas kull ħames snin u kull tibdil sostanzjali lill-Pjan ta’ Azzjoni Nazzjonali għandu jiġi rapportat lill-Kummissjoni mingħajr dewmien. (3) S.L.504.69 Id-dispożizzjonijiet dwar il-parteċipazzjoni pubblika stipulati fir-Regolamenti dwar il-Parteċipazzjoni Pubblika fi Pjanijiet u Programmi għandhom japplikaw għall-preparazzjoni u l-modifikazzjoni tal-Pjanijiet ta’ Azzjoni Nazzjonali. 4. Taħriġ, bejgħ ta’ pestiċidi, informazzjoni u sensibilizazzjoni (1) (a) Id-Direttur għandu jiżġura li l-utenti professjonisti kollha, id-distributuri u l-konsulenti għandhom aċċess għal taħriġ xieraq minn korpi maħtura mill-awtorita kompetenti. Dan għandu jikkonsisti kemm minn taħriġ inizjali kif ukoll minn taħriġ addizzjonali biex tinksieb il-konoxxenza u biex din il-konoxxenza tiġi aġġornata kif xieraq. (b) It-taħriġ għandu jkun imfassal sabiex jiżgura li dawk l-utenti, distributuri u konsulenti jiksbu konoxxenza suffiċjenti dwar is-suġġetti elenkati fl-iSkeda I, waqt li jitqiesu r-rwoli u r-responsabilitajiet differenti tagħhom. (2) Il-konsulenti li jkollhom livell terzjarju ta’ edukazzjoni f’suġġett rilevanti għall-agronomija jew li jkollhom esperjenza pruvata ta’ mill-inqas għaxar snin f’qasam rilevanti għandhom ikunu kunsidrati li jaqdu r-rekwiżiti tas-sub regolament (1). (3) Id-Direttur għandu jistabbilixi, sa mhux aktar tard mill-26 ta’ Novembru, 2013, sistemi ta’ ċertifikazzjoni u l-Awtorità għandha tkun responsabbli għall-implimentazzjoni tagħhom. Dawn iċ-ċertifikati għandhom, bħala minimu, jipprovdu evidenza ta’ għarfien suffiċjenti tas-suġġetti elenkati fl-iSkeda I, miksuba mill-utenti professjonali, distributuri u konsulenti jew billi jgħaddu minn taħriġ jew inkella b’mezzi oħrajn. Is-sistemi ta’ ċertifikazzjoni għandhom jinkludu rekwiżiti u proċeduri għall-għotja, rinnovaruritirar taċ-ċertifikati. 5. Rekwiżiti għall-bejgħ tal-pestiċidi. S.L.427.14 (1) Id-Direttur għandu jiżgura li d-distributuri jkollhom biżżejjed persunal fl-impjieg tagħhom illi jkollhom iċ-ċertifikat imsemmi fir-regolament 4(3). Ċertifikati msemmija fir-regolament 4(3) għandhom jiġu murija fil-punt tal-bejgħ. Dawn il-persuni għandhom ikunu disponibbli fil-ħin tal-bejgħ sabiex jipprovdu informazzjoni adegwata lill-klijenti rigward l-użu tal-pestiċidi, ir-riskju għas-saħħa tal-bniedem, u tal-ambjent u istruzzjonijiet ta’ sigurtà għall-ġestjoni ta’ dawn ir-riskji għall-prodotti konċernati. Dawk il-mikrodistributuri li jbiegħu biss prodotti għall-użu mhux professjonali jistgħu jiġu eżentati, jekk iressqu talba bil-miktub lid-Diretturil li fiha għandhom jagħtu r-raġunijiet għal fejn huma għandhom jiġu eżentati, jekk ma jbiegħux formulazzjonijiet ta’ pestiċidi klassifikati bħala tossiċi, tossiċi ħafna, kanċeroġeni, mutaġeniċi jew tossiċi għar-riproduzzjoni skont ir-Regolamenti dwar Sustanzi Perkolużi. (2) Id-Direttur għandu jieħu l-miżuri kollha meħtieġa sabiex jirrestrinġi l-bejgħ tal-pestiċidi awtorizzati għall-użu professjonali lill-persuni illi għandhom iċ-ċertifikat imsemmi fir-regolament 4(4) ta’ dawn ir-regolamenti. (3) Id-Direttur għandu jeħtieġ li d-distributuri illi jbiegħu l-pestiċidi lill-utenti mhux professjonali jipprovdu informazzjoni ġenerali bil-miktub dwar ir-riskji tal-użu tal-pestiċidi għas-saħħa tal-bniedem u l-ambjent, b’mod partikolari dwar il-perikli, l-espożizzjoni, il-ħżin a pproprjat, l-immaniġġar, l-applikazzjoni u r-rimisigur konformement mal-liġi Komunitarja dwar l-iskart, kif ukoll rigward alternattivi b’riskju baxx. Id-Direttur jista’ jitlob li jingħata kull informazzjoni meħtieġa sabiex jilħaq deċiżjoni fuq it-tagħrif li jiġi provdut skont dan is-sub-regolament. (4) Il-miżuri previsti fis-sub regolamenti) għandhom jiġu stabbiliti b’Avviż fil-Gazzetta sa mhux aktar tard mis-26 ta’ Novembru, 2015. 6. (1) Id-Direttur għandu jieħu miżuri sabiex jinforma lill-pubbliku ġenerali u sabiex jiffaċilita programmi ta’ informazzjoni u sensibilizzazzjoni u d-disponibilità ta’ informazzjoni preċiża u bilanċjata li jkollha x’taqsam mal-pestiċidi għall-publiku ġenerali, b’mod partikolari fir-rigward tar-riskji u l-effetti akuti u kroniċi fuq is-saħħa tal-bniedem, organiżmi lil-pestiċidi ma ġewx applikati għalihom u l-ambjent liema riskji, effetti akuti u kroniċi jkunu kawżati mill-użu tal-pestiċidi u l-użu ta’ alternattivi mhux kimiċi. (2) Id-Direttur għandu jistabbilixxi sistemi sabiex tinġabar l-informazzjoni fuq l-inċidenti akuti ta’ avvelenament, kif ukoll ta’ żviluppi ta’ avvelenament kroniku, meta dawn ikunu disponibbli, fost gruppi oħrajn li jistgħu jiġu esposti regolarment għall-pestiċidi bħalma huma operaturi, ħaddiema agrikoli jew persuni li jgħixu fil-viċinanza ta’ postijiet fejn tiġi applikata l-pestiċida. 7. Tagħmir ta’ applikazzjoni tal-pestiċidi. (1) It-tagħmir tal-applikazzjoni tal-pestiċidi fl-użu professjonali għandu jkun soġġett għalispezzjonijiet f’intervalli regolari. L-intervall bejn l-ispezzjonijiet m’għandux jeċċedi l-ħames snin sas-sena 2020 u m’għandux jaqbeż it-tliet snin wara din is-sena. (2) Ispezzjoni tat-tagħmir illi jkun qiegħed jintuża. Sa mhux aktar tard mill-26 ta’ Novembru, 2016, it-tagħmir tal-applikazzjoni tal-pestiċidi għandu jkun ġie spezzjonat għal mill-inqas darba. Wara din id-data, it-tagħmir li jkun jista’ jintuża professjonalment jkun biss dak it-tagħmir li jkun għadda l-ispezzjoni. Tagħmir ġdid għandu jiġi spezzjonat għal linqas darba fil-ħames snin ta’ wara illi dan ikun inxtara. (3) B’deroga mis-sub regolamenti), u wara li ssir verifika tar-riskju għas-saħħa umana u għall-ambjent inkluża l-valutazzjoni tar-riskju għas-saħħa tal-bniedem u l-ambjent inkluża valutazzjoni tar-rata ta’ użu tat-tagħmir, id-Direttur jista’: (a) japplika skedi ta’ żmien u intervalli ta’ spezzjoni differenti għat-tagħmir ta’ applikazzjoni tal-pestiċidi li ma jintużax għall-bexx tal-pestiċidi, għal tagħmir ta’ applikazzjoni tal-pestiċidi li jinżamm fl-idejn jew apparat għall-bexx li jiddendel fuq id-dahar u għal tagħmir ta’ applikazzjoni ta’ pestiċidi addizzjonali li jirrappreżenta rata ta’ użu baxxa ħafna, kif hemm fl-iSkeda V, u li għandu jiġi elenkat fil-Pjan ta’ Azzjoni Nazzjonali stipulat fir-regolament 3. It-tagħmir ta’ applikazzjoni ta’ pestiċidi addizzjonali li ġej jin qatt ma jistgħu jiġu ikkunsidrati li jirrappreżentaw rata ta’ użu baxxa ħafna: (i) apparat tal-bexx li jiddendel ma’ ferrovija jew ajruplan; (ii) driegħ tal-bexxiex akbar minn 3 m, inklużi dawk armati fuq tagħmir u għat-taħwil; (b) jeżenta mill-ispezzjoni tagħmir għall-applikazzjoni tal-pestiċidi li jinżamm fl-idejn jew apparat għall-bexx li jiddendel fuq id-dahar. F’dan il-każ, id-Direttur għandu jiżgura li l-operaturi jiġu infurmati dwar il-bżonn li l-aċċessorji jinbidlu b’mod regolari, dwar ir-riskji speċifiċi marbuta ma’ dak it-tagħmir, u li l-operaturi jkunu ġew imħarrġa għall-użu adegwat ta’ dak it-tagħmir ta’ applikazzjoni skont ir-regolament 4. (4) L.S.427.36 (a) L-ispezzjonijiet għandhom jivverifikaw li t-tagħmir għall-applikazzjoni tal-pesitiċidi jissodisfa r-rekwiżiti rilevanti elenkati fl-Iskeda II, sabiex jintlaħaq livell għoli ta’ ħarsien tas-saħħa tal-bniedem u l-ambjent. (b) Għandu jiġi preżunt li t-tagħmir għall-applikazzjoni tal-pestiċidi li jikkonforma mal-istandards armonizzati żviluppati skont ir-regolament 8(2) tar-Regolamenti dwar il-Makkinajr u hu konformi mar-rekwiżiti tas-saħħa u s-sigurtà. (5) L-utenti professjonisti għandhom iwettqu kalibrazzjonijiet u kontrolli tekniċi regolari tat-tagħmir ta’ applikazzjoni ta’ pestiċidi skont it-taħriġ adegwat riċevut kif previst fir-regolament. (6) (a) Id-Direttur għandu jaħtar korpi responsabbli għall-implimentazzjoni tas-sistemi ta’ spezzjoni u jgħarraf lill-Kummissjoni bihom. Il-lista ta’ dawn il-korpi hekk maħtura għandha tkun disponibbli pubblikament. (b) Id-Direttur għandu jistabbilixxi sistemi ta’ ċertifikazzjoni mfasslin sabiex jippermettu l-verifika tal-ispezzjonijiet u jirrikonoxxu ċ-ċertifikati mogħtija fi Stati Membri oħrajn skont ir-rekwiżiti msemmija fis-sub regolament (4) u meta perjodu ta’ żmien mill-aħħar spezzjoni mwettqa fi Stat Membru ikun jew daqs jew iqsar mill-perjodu ta’ żmien ta’ spezzjoni applikabbli fit-territorju tiegħu stess. (ċ) Id-Direttur għandu jirrikonoxxi ċ-ċertifikati maħruġin fi Stati Membri oħrajn jekk kemm-il darba jkun hemm konformità mal-intervalli ta’ spezzjoni msemmija fis-sub regolament (1). 8. (1) Mingħajr preġudizzju għad-dispożizzjonijiet tas-sub regolament (2), il-bexx mill-ajru għandu jkun projbit. (2) Fuq parir tal-Bord dwar il-Kontroll tal-Pest iċidil-bexx mill-ajru jista’ jkun permess biss f’każijiet speċjali kemm-il darba jiġu sodisfatti l-kondizzjonijiet li ġejjin: (a) ma jkunx hemm alternattivi vijabbli oħrajn, jew ikun hemm vantaġġiċari f’termini ta’ effett inqas fuq is-saħħa tal-bniedem u l-ambjent meta mqabbel mal-applikazzjoni tal-pestiċidi mill-art; (b) il-pestiċidi użati għandhom ikunu approvati espliċitament għall-bexx mill-ajru mid-Direttur wara valutazzjoni speċifika li tindirizza r-riskju tal-bexx mill-ajru; (ċ) l-operatur li jbexxex mill-ajru għandu jkollu ċertifikat kif imsemmi fir-regolament 4(3). Matul il-perjodu transitorju, meta s-sistemi ta’ ċertifikazzjoni ma jkunux għadhom ġew stabbiliti, id-Direttur jista’ jaċċetta prova oħra ta’ għarfien suffiċjenti; (d) l-intrapriża responsabbli għall-forniment ta’ applikazzjonijiet għall-bexx mill-ajru għandha tkun iċċertifikata mill-Awtorità; (e) jekk l-inħawi li għandhom jitbexxu qegħdin qrib ta’ nħawi miftuħin għall-pubbliku, fl-approvazzjoni għandhom jiġu inklużi miżuri speċifiċi ta’ immaniġjar tar-riskju biex jiġi żgurat li ma hemmx effetti negattivi fuq is-saħħa ta’ persuni li jinsertaw fl-inħawi. L-inħawi fejn ser isir il-bexx m’għandhomx ikunu qrib ħafna ta’ nħawi r esidenzjali; (f) mill-2013, l-ajruplan għandu jkun mgħammar b’aċċessorji li jikkostitwixxu l-aħjar teknoloġija disponibbli biex inaqqsu t-tifrix tal-bexx. (3) (a) L-Awtorità għandha tistabbilixxi l-kondizzjonijiet speċifiċi li bihom jista’ jitwettaq il-bexx mill-ajru, għall-analiżi ta’ talbiet skont is-sub regolament (4) sabiex jirrendu pubblika l-informazzjoni dwar l-uċuh tar-raba’, iż-żoni, iċ-ċirkostanzi u r-rekwiżiti partikolari għall-aplikazzjoni inklużi kondizzjonijiet tat-temp meta jista’ jkun permess il-bexx mill-ajru. (b) Fl-approvazzjoni, l-Awtorità għandha tispeċifika l-miżuri meħtieġa għat-twissija li r-residenti u l-persuni fil-qrib fi żmien xieraq u għall-ħarsien tal-ambjent qrib iż-żona mbexxa. (4) (a) Utent professjonali li jixtieq japplika pestiċidi permezz ta’ bexx mill-ajru għandu jippreżenta talba għall-approvazzjoni ta’ pjan ta’ applikazzjoni lill-Awtorità kompetenti sabiex japplika pestiċidi permezz ta’ bexx mill-ajru flimkien ma’ provi li juru li l-kondizzjonijiet msemmijin fis-sub regolamenti (2) u (3) huma soddisfatti. It-talba għall-bexx mill-ajru skont il-pjan ta’ applikazzjoni tal-istess bexx mill-ajru għandha tiġi preżentata fi żmien għaxar tijiem utli qabel id-data li fiha jkun maħsubil li jsir l-istess bexx mill-ajru u din it-talba għandha ssir lill-Awtorità. It-talba għandu jkollha informazzjoni dwar iż-żmien provviżorju għall-applikazzjoni tal-bexx u l-ammonti u tip ta’ pestiċidi applikati. (b) F’ċirkostanzi partikolari, bħalma huma sitwazzjonijiet ta’ emerġenza jew sitwazzjonijiet ta’ diffikultà, talbiet uniċi ta’ applikazzjoni ta’ bexx mill-ajru jistgħu wkoll jitressqu għall-approvazzjoni tal-Awtorità. Meta ikun ġustifikat, l-Awtorità kompetenti għandu jkollha l-possibbiltà li tapplika proċedura mgħaġġla sabiex tivverifika li l-kondizzjoniet imsemmija fis-sub regolamenti) jiġu soddisfatti qabel ma jsir il-bexx mill-ajru. (5) Id-Direttur għandu jiżgura li l-kondizzjonijiet imsemmija fis-sub regolamenti) jintlaħqu billi jsir il-monitoraġġ xieraq. (6) L-Awtorità għandha żżomm reġistru tat-talbiet u l-approvazzjonijiet imsemmijin fis-sub regolament (4) u għandha tagħmel disponibbli lill-pubbliku l-informazzjoni rilevanti msemmija bħalma huma ż-żona li għandha tiġi mbexxa, il-ġurnata u l-ħin provviżorji tal-bexx u t-tip ta’ pestiċida, skont il-liġi nazzjonali jew Komunitarja applikabbli. 9. Informazzjoni lill-pubbliku. Id-Direttur jista’ jinkludi fil-Pjan ta’ Azzjoni Nazzjonali dispożizzjonijiet sabiex jinforma lill-persuni li jistgħu jiġu esposti għat-tifrix tal-bexx. 10. Miżuri speċifiċi għall-protezzjoni tal-ambjent akkwatiku u l-ilma tax-xorb. L.S.423.20 L.S.430.01 (1) Id-Direttur għandu jiżgura li jittieħdu miżuri xierqa għall-ħarsien tal-ambjent akkwatiku u l-provvisti tal-ilma tax-xorb mill-impatt tal-pestiċidi. Dawk il-miżuri għandhom jappoġġjaw u jkunu kompatibbli mad-dispożizzjonijiet rilevanti tar-Regolamenti dwar Pjan ta’ Azzjoni fil-Qasam tal-Politika tal-Ilma u r-Regolament (KE) Nru 1107/2009 kif implimentat bir-Regolamenti dwar Prodotti għall-Ħarsien tal-Pjanti. (2) S.L.427.28 S.L.423.20 Il-miżuri previsti fis-sub regolament 1 għandhom jinkludu: (a) li tingħata preferenza lill-pestiċidi li mhumiex ikklassifikati bħala perikolużi għall-ambjent akkwatiku skont id-dispożizzjonijiet dwar ir-Regolamenti dwar Sustanzi u Preparazzjonijiet Perikolużi u lanqas li jkollhom sustanzi perikolużi ta’ prijorità kif stabbilit bir-Regolamenti dwar Pjan ta’ Azzjoni fil-Qasam tal-Politika tal-Ilma; (b) li tingħata preferenza li t-tekniċi ta’ applikazzjoni l-aktar effiċjenti, bħall-użu ta’ tagħmir għall-applikazzjoni ta’ pestiċidi b’tifrix minimu (low-drift) speċjalment fuq prodotti vertikali bħall-pjanta tal-hops u dawk li jinstabu f’ġonna tas-siġar tal-frott u fl-għelieqi tad-dwieli; (ċ) l-użu ta’ miżuri ta’ mitigazzjoni li jimminizzaw ir-riskju tat-tniġġiż lil hinn mis-sit ikkawżat mit-tifrix tal-bexx, il-flussi tal-katusi u t-tnixxijat. Dawn għandhom jinkludu, meta meħtieġ, l-istabbiliment ta’ zoni ta’ separazzjoni ta’ daqs xieraq għall-protezzjoni ta’ organiżmi akkwatiċi mhux immirati u zoni ta’ salvagwardja għall-ilmijiet tal-wiċċ u ta’ taħt l-art użati għall-astrazzjoni ta’ ilma tax-xorb, meta l-pestiċidi m’għandhomx jintużaw jew jinħażnu; (d) it-tnaqqis kemm jista’ jkun jew l-eliminazzjoni jekk ikun xieraq, ta’ applikazzjonijiet fuq jew tul toroq, linji tal-ferrovija, u ċuh permeabbli ħafna jew infrastruttura oħraqrib l-ilma tal-wiċċ jew ilma ta’ taħt l-art, jew fuċuċuhissiġġilati b’riskju għoli ta’ tnixxijat ġosistemi tal-ilma tal-wiċċ jew tad-dranaġġ. 11. L.S.430.07L.S.423.20L.S.504.71L.S.430.07L.S.504.73 (1) Id-Direttur għandu, filwaqt li jqis kif jixraq ir-rekwiżiti ta’ iġjene u saħħa pubblika u l-bijodiversità meħtieġa, jew ir-riżultati ta’ valutazzjonijiet ta’ riskju rilevanti, jiżgura li l-użu tal-pestiċidi jkun minimizzat jew ipprojbit f’ċerti zoni speċifiċi. Il-pestiċidi għandhom jiġu applikati waqt il-perjodu ta’ attività umana baxxa bħalma huwa matul il-lejl kif ikun meqjus l-aktar idoneju u jista’ jiġi stabbilit f’dokument ta’ gwida provdut mid-Direttur. Għandhom jittieħdu miżuri xierqa għall-immaniġġjar tar-riskju u l-użu ta’ prodotti għall-ħarsien tal-pjanti kif imfisser fir-Regolament (KE) Nru. 1107 ż2009 kif implimentat bir-Regolamenti li jimplimentaw ir-Regolamenti dwar Prodotti għall-Ħarsien tal-Pjanti u miżuri ta’ kontroll bioloġiku għandhom jiġu meqjusa mill-ewwel. L-oqsma speċifiċi huma dawn li ġejjin: (a) żoni użati mill-pubbliku ġenerali jew minn gruppi vulnerabbli kif hemm fl-Artikolu 3 tar-Regolament (KE) Nru. 1107/2009 kif implimentat mir-Regolamenti li jimplimentaw ir-Regolamenti dwar Prodotti għall-Ħarsien tal-Pjanti, bħalma huma parksuġonna pubbliċi, grounds tal-isports u tar-rikreazzjoni, artijiet u btieħi tal-iskejjel, postijiet fejn jilagħbu t-tfal u q rib ħafna ta’ faċilitajiet ta’ kura medika; (b) żoni protetti kif hemm fir-Regolamenti dwar Pjan ta’ Azzjoni fil-Qasam tal-Politika tal-Ilma u żoni oħrajn identifikati għall-għanijiet li jiġu stabbiliti miżuri ta’ konservazzjoni skont id-dispożizzjonijiet tar-Regolamenti dwar il-Konservazzjoni ta’ Għasafar Selvaġġi u r-Regolamenti dwar il-Protezzjoni tal-Flora, Fawna u Ambjenti Naturali; (ċ) żoni trattati reċentement użati minn jew aċċessibbli għall-ħaddiema agrikoli. 12. Immaniġġjar u ħżin tal-pestiċidi u trattament tal-ippakkjar u l-fdalijiet tagħhom. (1) Id-Direttur għandu jadotta l-miżuri neċessarji sabiex jiżgura li l-operazzjonijiet li ġejjin minn utenti professjonali u meta jkun japplika minn distributuri ma jipperikolawx is-saħħa tal-bniedem jew l-ambjent.(a) il-ħżin, l-immaniġġar, id-dilwizzjoni u t-taħlit tal-pestiċidi qabel l-applikazzjoni; (b) l-immaniġġar tal-ippakkjar u l-fdalijiet tal-pestiċidi; (ċ) ir-rimi tat-taħlitiet tat-tankijiet li jifdal wara l-applikazzjoni; (d) it-tindif tat-tagħmir użat wara l-applikazzjoni; (e) l-irkupru jew ir-rimi tal-fdalijiet tal-pestiċidi u l-imballaġġi tagħhhom skont il-liġi Komunitarja dwar l-iskart. (2) Id-Direttur għandu jieħu l-miżuri kollha meħtieġa fir-rigward tal-pestiċidi awtorizzati għal utenti mhux professjonali biex jevitaw operazzjonijiet ta’ maniġġar perikolużi. Dawn il-miżuri jistgħu jinkludu l-użu ta’ pestiċidi ta’ tossiċità baxxa, formulazzjonijiet imħejjijin minn qabel għall-użu u limiti fuq id-daqsijiet ta’ kontenituri ta’ ippakkjar. (3) Il-pesitiċidi msemmijin fis-sub regolament (2) biss jistgħu jinbiegħu lill-pubbliku ġenerali. (4) Id-Direttur għandu jiżgura li ż-żoni tal-ħżin tal-pestiċidi għall-użu professjonali jiġu mibnija b’mod li jiġu evitati rilaxxi mhux mixtieqa. Għandha tingħata attenzjoni partikolari għall-post, id-daqs u l-materjali ta’ kostruzzjoni. 13. Āestjoni integrata ta’ organiżmi ta’ ħsara. L.S.427.54 (1) Id-Direttur għandu jieħu l-miżuri kollha meħtieġa sabiex tiġi promossa l-ġestjoni ta’ organiżmi ta’ ħsara b’użu baxx ta’ pestiċidi, filwaqt li, meta jkun possibbli, tingħata prijorità lil metodi mhux kimiċi, sabiex l-utenti professjonali tal-pestiċidi jaqilbu għal prodotti u prattika bl-aktar riskju baxx għas-saħħa tal-bniedem u l-ambjent fost dawk disponibbli għall-istess organiżmi ta’ ħsara. Āestjoni ta’ organiżmi ta’ ħsara b’użu baxx ta’ pestiċidi tinkludi ġestjoni integrata ta’ organiżmi ta’ ħsara kif ukoll biedja organika skont ir-Regolamenti dwar Biedja Organika. (2) Id-Direttur għandu jistabbilixxi l-kondizzjonijiet meħtieġa għall-implimentazzjoni tal-ġestjoni integrata ta’ organiżmi ta’ ħsara. B’mod partikolari, id-Direttur għandu jiżgura li l-utenti professjonali jkollhom għad-dispożizzjoni tagħhom informazzjoni u għodod għall-monitoraġ ta’ organiżmi ta’ ħsara u għat-teħid tad-deċiżjonijiet kif ukoll servizzi ta’ konsulenza dwar ġestjoni integrata ta’ organiżmi ta’ ħsara. (3) Sat-30 ta’ Āunju, 2013, id-Direttur għandu jirrapporta lill-Kummissjoni dwar l-implimentazzjoni tas-sub regolamenti), u, b’mod partikolari, jekk il-kondizzjonijiet meħtieġa għall-implimentazzjoni ta’ ġestjoni ta’ organiżmi ta’ ħsara ġewx implimentati. (4) Id-Direttur għandu jiddeskrivi fil-Pjan ta’ Azzjonali Nazzjonalikif il-prinċipji ġenerali tal-immaniġġar integrat ta’ organiżmi ta’ ħsara kif stabbilit fl-iSkeda III ser jiġu implimentati mill-utenti kollha tal-pestiċidi professjonali sal-1 ta’ Jannar, 2014. (5) Id-Direttur għandu jistabbilixi l-inċentivi xierqa sabiex iħeġġu lill-utenti professjonali jimplimentaw linji gwida speċifiċi għall-uċuh tar-raba’ jew għas-settur għall-ġestjoni integrata ta’ organiżmi ta’ ħsara fuq bażi volontarja. L-Awtoritàjiet pubbliċi u, jew organizazzjonijiet li jirrappreżentaw utenti professjonali partikolari jistgħu jfasslu dawn il-linji gwida. Id-Direttur għandu jirreferi għal dawk il-linji gwida li huma kunsidrati rilevanti u xierqa fil-Pjan ta’ Azzjoni Nazzjonali. 14. Indikaturi, rappurtar u skambju ta’ informazzjoni. (1) Għandhom jiġu stabbiliti l-indikaturi tar-riskju kif imsemmjin fl-Iskeda IV. Madankollu, id-Direttur jista’ jkompli jibqa’ juża l-indikaturi nazzjonali eżistenti jew jadotta indikaturi oħrajn b’żjieda ma’ dawk armonizzati. (2) Id-Direttur għandu: (a) jikkalkula l-indikatur tar-riskju armonizzat kif imsemmi fis-sub regolament (1) bl-użu ta’ data statistika miġbura konformement mal-leġiżlazzjoni Komunitarja dwar l-istatistika ta’ prodotti għall-protezzjoni tal-pjanti flimkien ma’ data rilevant oħrajn; (b) jidentifika tendenzi fl-użu ta’ ċerti sustanzi attivi; (ċ) jidentifika artikoli ta’ prijorità, bħalma huma sustanzi attivi, uċuħ tar-raba’, reġjuni jew prattika, li jeħtieġu attenzjoni partikolari jew prattika tajba li jistgħu jintużaw bħala eżempji sabiex jintlaħqu l-objettivi ta’ dawn ir-regolamenti sabiex jitnaqqsu r-riskju u l-impatti tal-uċuh tal-pestiċidji fuq is-saħħa tal-bniedem u fuq l-ambjent u sabiex jiġi inkoraġġut l-iżvilupp u l-introduzzjoni tal-immaniġġar tal-ġestjoni jew ta’ approċċi jew tekniki alternattivi sabiex titnaqqas id-dipendenza fuq l-użu tal-pestiċidi. (3) Id-Direttur għandu jikkomunika ir-riżultati tal-evalwazzjonijiet li jkunu saru skont is-sub regolament (2) lill-Kommissjoni u lill-Istati Membri l-oħrajnu għandu jagħmel din l-informazzjoni disponibbli għall-pubbliku. 15. Pieni. Il-pieni stabbiliti għall-ksur ta’ kwalunkwe disposizzjoni ta’ dawn ir-regolamenti għandhom ikunu dawk stabbiliti permezz tal-artikolu 9 tal-Att. 16. Drittijiet u spejjeż. (1) Id-Direttur jista’ jirkupra l-ispejjeż kollha li tkun inkorriet l-Awtorità fil-provvista tas-servizzi kollha u, jew tal-qadi tal-funzjonijiet tiegħu naxxenti minn dawn ir-regolamenti permezz ta’ miżata jew it-talba għall-ħlas ta’ dritt. (2) Il-miżata jew id-dritt pretiż skont is-sub regolament (1) għandha tiġi stabbilita b’mod trasparenti u għandha tikkorrispondi għall-ispiża attwali inkorsa mill-Awtorità fir-rigward tas-servizz partikolari fornut jew tal-funzjoni partikolari moqdija. Id-Direttur għandu jippublika l-lista bil-miżati u, jew drittijiet fil-Gazzetta. (3) Id-Direttur għandu jiddeċiedi min għandha tkun il-persuna li tkun responsabbli għall-ħlas ta’ dak id-dritt u, jew miżata. F’dik id-deċiżjoni, id-Direttur għandu jqis min ikun tala b il-fornitura tas-servizz u, jew fuq talba ta’ min tkun ġiet il-funzjoni partikolari moqdija. F’każ li jkun hemm ksur ta’ xi dispożizzjoni ta’ dawn ir-regolamenti, id-Direttur jista’ jiddeċiedi wkoll li l-persuna responsabbli għal dak il-ksur, barra milli jkollha twieġeb għall-ispejjeż kollha kif stipulat fis-sub regolament (1), għandha twieġeb ukoll għal kull ħsara u, jew spejjeż oħrajn li l-Awtorità tinkorri bħala konsegwenza ta’ dak il-ksur. (4) Il-ħlasijiet kollha stipulati f’dan ir-regolament, inklużi ukoll l-ispejjeż inkorsi mill-Awtorità f’każ ta’ ksur ta’ dawn ir-regolamenti, għandhom ikunu meqjusa bħala dejn ċivili dovuti lill-istess Awtorità.